Il-kap tan-Nazzjonijiet Magħquda Ban Ki-moon għamel appell urġenti għall-fondi biex jgħinu biex ikun miġġieled il-virus tal-Ebola. Huwa qal li l-fond ta’ biljun dollaru li nieda f’Settembru li għadda, s’issa rċieva biss $100,000. Ban Ki-moon b’hekk ingħaqad ma’ numru ta’ mexxejja li qed jikkritikaw l-isforzi globali jew aħjar in-nuqqas tagħhom biex tkun miġġielda l-aħħar tifqiegħa tal-Ebola. Sallum l-Ebola qatlet aktar minn 4,500 ruħ l-aktar fil-Liberja, l-Guinea u Sierra Leone. Minkejja li ħafna pajjiżi madwar id-dinja wegħdu appoġġ fil-ġlieda kontra l-Ebola, ftit huma dawk li żammew kelmthom bid-donazzjonijiet.